rlitschk/wikidir huggingface dataset:
Kraansmoor (hoochdüütsch Kransmoor) is en Dörp in de Gemeen Beverst in’n Landkreis Cuxhoben, Neddersassen. De Oort höört polietsch von öllers bi Bokel mit bi. De Oort liggt in dat Moor an de rechte Sied von de Gackau. Dat Water flütt över den Kraansmoorer Schippgraven na de Gackau hen af. De Naveröörd sünd Oberheis in’n Noorden, Bokel in’n Noordoosten, Langenfeld in’n Oosten, Loh un Ax in’n Süüdoosten, Gackau, Finn un Finterbarg in’n Süden, Braamst in’n Süüdwesten, Driftseth in’n Westen un Wittst un Heis in’n Noordwesten. Kraansmoor is üm 1830 rüm as „wille“ Moorkolonie grünnt worrn. Dat heet, se weer nich von de Överheit plaant. Dor hebbt sik na un na jümmer mehr enkelte Lüüd ansiedelt. De Hööv weren düüdlich lütter as to’n Bispeel in de plaante Moorkolonie Heis. 1851 hebbt de Inwahners den dree Kilometer langen Kanaal (Kraansmoorer Schippgraven) graavt, de bet an de Gackau un an den Heiser Schippgraven ranreckt. De Oort hett vör 1885 to de Böörd Braamst in dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. De Gemeen Bokel is an’n 1. April 1971 Deel von de Samtgemeen Beverst worrn. De bestünn
Weersbermoor (hoochdüütsch Wersabermoor) is en lütten Oort in de Gemeen Hagen in’n Landkreis Cuxhoben, Neddersassen. De Oort höört polietsch von öllers bi Weersbe mit bi. De Oort liggt in dat Moor von dat Siedland in Oosterstood. Na Oosten slütt sik de Oosterholter Geest an. Dat Water ut dat Rebeed flütt över Gravens na de Werser hen af, de veer Kilometer in’n Westen langslöppt. De Naveröörd sünd Offenwardermoor in’n Noorden, De Hagener Oortsdeel Harmonie in’n Noordoosten, Neenhusen, Born un Leernst in’n Süüdoosten, Uthleer un Rechtebermoor in’n Süden, Rechtebe in’n Süüdwesten, Weersbe un Offenwarden in’n Westen un Saans in’n Noordwesten. De Oort hett vör 1885 to’n Bezirk Süüd-Oosterstood von dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. 1968 is de Gemeen Weersbe Deel von de Gemeen Saans worrn. An’n 1. Januar 2014 is de Gemeen Saans denn Deel von de ne’e Gemeen Hagen worrn. Sietdem höört Weersbermoor to de polietsche Oortschop Weersbe binnen de Gemeen. Weersbermoor is evangeelsch-luthersch präägt un höört to dat Kaspel von de Marien-Kark in Weersbe. För de Kathoolschen is de Hillig-Hart-Jesu-Kark in Geestmünn tostännig. För den Oort is de freewillige Füürwehr Weersbe
Offenwardermoor (hoochdüütsch Offenwardenermoor) is en lütten Oort in de Gemeen Hagen in’n Landkreis Cuxhoben, Neddersassen. De Oort höört polietsch von öllers bi Offenwarden mit bi. De Oort liggt in dat Moor von dat Siedland in Oosterstood. Na Oosten slütt sik de Oosterholter Geest an. Dat Water ut dat Rebeed flütt över Gravens un den Indiekkanaal na de Werser hen af, de veer Kilometer in’n Westen langslöppt. In’n Noordoosten liggt dat Naturschuulrebeed Bargsmoor/Rechtenflethermoor. De Naveröörd sünd Saanstermoor in’n Noorden, Rechtenflethermoor, Wittenbarg un Hagen in’n Noordoosten, Uthlederbarg in’n Oosten, Weersbermoor un Uthleer in’n Süden, Weersbe un Offenwarden in’n Süüdwesten un Saans in’n Noordwesten. Offenwardermoor is as Moorkolonie grünnt worrn. In de Franzosentied von 1810 bet 1814 hett de Oort to de Mairie Weersbe in’n Kanton Hagen höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to’n Bezirk Süüd-Oosterstood von dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. 1968 is de Gemeen Offenwarden Deel von de Gemeen Saans worrn. An’n 1. Januar 2014 is de Gemeen Saans
De Grundschool Uthleer is en Grundschool in dat Dörp Uthleer. Dreger is de Gemeen Hagen. De School hett 135 Schölers un 14 Schoolmeesters. Dor gaht de Schölers ut de Öörd Uthleer, Wolsbuddel, Hein, Hoop, Leernst, Saans, Offenwarden, Weersbe un Wortfleet hen. De öllsten Narichten von en School in Uthleer sünd von 1793. Dor hett de Schoolgemeen mit dat Kunsistorjen in Stood över den Neebo von en Schoolhuus verhannelt. En School mutt to de Tied also al länger bestahn hebben. 1845 harr de School üm un bi 140 Schölers un en ne’en Klassenruum is anboot worrn. 1854 is en tweet Klassenruum boot un en tweten Schoolmeester instellt worrn. 1875 hebbt se de Schölers in dree Klassen indeelt, de aver noch in twee Klassenrüüm un von twee Schoolmeesters Ünnerricht kregen hebbt. Dat ole Schoolhuus weer oold un lütt un dorüm is 1910/1911 en lütt Stück in’n Süden von dat ole Gebüüd en neet Schoolhuus boot worrn, in dat de Ünnerricht to’n 1. April 1911 anfungen hett. Dat ole Schoolhuus is noch as Lehrerwahnung bruukt worrn, bet dat an’n 17. September 1920 afbrennt is. 1966 is de School utboot worrn un hett en Reeg ne’e Rüüm kregen. De ole Volksschool is 1970 to
Dünenfähr (hoochdüütsch Dünenfähr) is en Oort in de Gemeen Lox in’n Landkreis Cuxhoben, Neddersassen. De Gebüüd von Dünenfähr hebbt al siet langen deelwies to Nückel un deelwies to Lox höört. De Oort liggt op’n Rand von de Geest hen na dat Moor. Dat Water ut dat Rebeed flütt över den Lox-Düringer Moorkanaal na de Luun hen af. De Naveröörd sünd Nückel in’n Noorden, Bexhöv in’n Noordoosten, Stinst in’n Süüdoosten, Friedrich-Willemsdörp un Düring in’n Süden, Lox in’n Süüdwesten un Hogeworth in’n Noordwesten. To de öllsten Funnen ut Dünenfähr höört en poor Hünengräver un en Urnenfeld. Dünenfähr bestünn fröher ut twee Hüüs, von dat een to Lox tellt worrn is un een to Nückel. In dat 20. Johrhunnert sünd an de Straat twüschen Lox un Bexhöv en Reeg ne’e Hüüs boot worrn, dör de de Inwahnertall stark wussen is. In de Franzosentied von 1810 bet 1814 hett de Oort to de Mairie Bexhöv in’n Kanton Bremerleh höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to’n Bezirk von dat Borggericht Oolluunbarg in de Huusvaagdie Oolluunbarg von dat Gericht Beverst tohöört, von 1851
Baron Friedrich Wilhelm Alexander von Buddenbrock (* 17. Januar 1815 in Wehlau; † 8. Dezember 1894 in Berlin) weer en düütschen Offzeer in de Prüüßsche Armee. Von Buddenbrock is 1815 as Söhn von Amalie Wilhelmine Sophie, borene von Heister (5. Januar 1791–21. März 1868), un den prüüßschen Offzeer Hans Wilhelm Leopold von Buddenbrock (14. Februar 1782–10. Dezember 1869) in Wehlau in Oostprüßen boren. He is in dat Kadettenkorps utbillt worrn. An’n 7. August 1832 is he as Seconde-Leutnant in dat 21. Infanterie-Regiment anstellt worrn. An’n 10. August 1839 is he för een Johr in’n Deenst von de 1. Artillerie-Brigaad wesselt. He is an’n 24. August 1848 Premier-Leutnant worrn, an’n 22. Juni 1852 Hauptmann 3. Klass un an’n 14. Juni 1859 Major överhen. As Major överhen is he an’n 25. Juli 1859 an dat 3. Batalljoon von dat nee billte 14. Landwehr-Regiment aggregeert un mit dat Leid över dat Batalljoon beopdragt worrn. An’n 8. Mai 1860 is he as Föhrer von dat Füsilier-Batalljoon in dat 14. komb. Infanterie-Regiment kummandeert un an’n 1. Juli ok in dat Regiment versett worrn. He hett an’n 25. Juni 1864 den Rang von en Oberstleutnant kregen un an’n 20. September 1866 von en Oberst. An’n 30.
Dohren (hoochdüütsch Dohren) is en lütten Oort in de Gemeen Beverst in’n Landkreis Cuxhoben, Neddersassen. De Oort liggt op de Geest in en Rebeed, in dat ok veel Moor to finnen is. Dohren is nich wied af von de Steed, an de de Dohrener Beek un de Loher Beek tohoopfleten doot. In’n Noorden liggt dat Naturschuulrebeed Bülter See un Randmooren. De Naveröörd sünd Loh in’n Noordoosten, Heyerhöben, Wehldörp un Wachholt in’n Süüdoosten, Westerbeverst un Freeschluunbarg in’n Süüdwesten un Heerst in’n Noordwesten. In Dohren steiht en Denkmaal, dat 1927 för Oberlandjäger Sietas un Polizeioberwachtmeester Dietrich opstellt worrn is. De beiden sünd an’n 21. Juni 1923 von Sventke Nerjes doodschaten worrn. Nerjes is 1936 vör dat Swoorgericht von dat Landgericht Veern to’n Dood veroordeelt worrn. Op dat Good Dohren bestünn von 1881 bet 2013 en Brenneree, de ut Koorn Bramwien brennt hett. Dat Good harr Brennrechten von 540 Hektoliter in’t Johr. 1974 hett de Familie Hüchting dat Good köfft. Cord Hilmer Hüchting sien Fro Anka is en borene Scharrelmann un Enkeldochter von Wilhelm Scharrelmann. Se hett ok en Reeg von Scharrelmann sien Gedichten un Geschichten un egene plattdüütsche Texten rutbrocht. In de Franzosentied von 1810 bet 1814 hett de Oort to de
Rechtenflethermoor (hoochdüütsch Rechtenflethermoor) is en lütten Oort in de Gemeen Hagen in’n Landkreis Cuxhoben, Neddersassen. De Oort hett polietsch fröher jümmer bi Rechtenfleth mit bihöört, is vondaag aver en Deel von de polietsche Oortschop Driftseth. De Oort liggt in dat Moor von dat Siedland in Oosterstood. Na Oosten slütt sik de Oosterholter Geest an. Dat Water ut dat Rebeed flütt över Gravens na de Bövere Maleek un dat Peuschamsfleet un toletzt in de Luun. Dat Water op de Noordsied von de Kreisstraat 51 flütt över de Bargdrept af. De Werser löppt veer Kilometer in’n Westen langs. In’n Oosten liggt dat Naturschuulrebeed Bargsmoor/Rechtenflethermoor. De Naveröörd sünd Blömkenmoor in’n Noorden, Driftseth in’n Noordoosten, Wittenbarg in’n Oosten, Kassbrook un Hagen in’n Süüdoosten, de Uthlederbarg in’n Süden, Offenwardermoor un Saanstermoor in’n Süüdwesten, Saans in’n Westen un Rechtenfleth un Feldhoff in’n Noordwesten. Rechtenflethermoor is as Moor-Anbo von Rechtenfleth ut grünnt worrn. Dat weer över lange Tied blots en enkelt Huus. Eerst in dat 19. Johrhunnert sünd dor mehr Hüüs tokamen. De Oort hett vör 1885 to’n Bezirk Noord-Oosterstood von dat Amt Hagen tohöört. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. In dat
Jay Chattaway (* 8. Juli 1946 in Monongahela, Pennsylvania, USA) is en US-amerikaanschen Komponist för Filmmusik. Chattaway hett an de West Virginia University Musik studeert und weer dor ok Liddmaat vun tallrieke Studentenorganisatschonen un -verbinnen. Later weer he en regulär Maat vun de Rhythm & Blues-Grupp Abductors, bi de he Trumpet speelt hett. He hett vele Filmmusiken komponeert un weer Musikdirekter. Bekannt is he ünner annern för tallrieke Kompositschonen, de he vun de veerten Staffel an för Star Trek: The Next Generation maakt hett. Man ok för annere Star-Trek-Regen hett he komponeert. För sien Kompositschonen weer he bit hüüt (Stand Juni 2016) sössteihn mol för Filmpriesen vörslahn. Teihn dorvun hett he wunnen, so as: 1995: den ASCAP Award in de Kategorie Top Feernsehreeg för Star Trek: The Next Generation 1997: den ASCAP Award in de Kategorie Top Feernsehreeg för Star Trek: Deep Space Nine 2001: den Primetime Emmy in de Kategorie Rutragen Kompositschoon för en Feernsehreeg för Star Trek: Voyager – Episood: End Game 2001: den ASCAP Award in de Kategorie Top Feernsehreeg för Star Trek: Voyager 2002: den ASCAP Award in de Kategorie Top Feernsehreeg för Star Trek: Enterprise Jay Chattaway in de Internet Movie Database (engelsch) Normdaten: GND:
Wilhelm Maximilian Carl Philipp Adam von der Osten (* 29. Dezember 1824 in Neiße; † 25. August 1895 in Charlottenburg) weer en düütschen Offzeer in de Prüüßsche Armee. Von der Osten is 1824 as Söhn von Auguste, borene von Alvensleben (18. Februar 1793–28. September 1871), un Christoph Bernhard Wilhelm von der Osten (23. September 1785–22. September 1833) in Neiße boren. He is in dat Kadettenkorps utbillt worrn un an’n 9. August 1842 as Portepee-Fähnrich bi dat Kaiser Franz Grenadier-Regiment in de Armee treden. An’n 14. September 1843 hett he den Rang von en Seconde-Leutnant kregen, an’n 22. Juni 1852 von en Premier-Leutnant un an’n 14. Juni 1856 von en Hauptmann. He hett an’n 15. März 1859 dat Leid över en Kumpanie övernahmen un is an’n 1. Juli 1860 in dat neebillte 2. comb. Grenadier-Regiment (later 4. Garde-Grenadier-Regiment) versett worrn. An’n 18. April 1865 is he Major un etatmäßigen Staffsoffzeer worrn. An’n 9. Mai 1865 hebbt se em as Kummandör von dat 1. Batalljoon insett un an’n 27. Mai 1867 von dat Füsilier-Batalljoon. An’n 22. März 1868 hett he den Rang von en Oberstleutnant kregen. He hett an’n 24. März 1870 as Kummandör dat Leid över dat Mekelbörgsche Jäger-Batalljoon Nr. 14
Hermann Konrad Eggers (* 24. November 1851 in Maanze; † üm 1910) weer en düütschen Offzeer in de Prüüßsche Armee un Familienforscher. Eggers is 1851 as Söhn von Maria Clara, borene Kestner (25. Mai 1826–28. September 1903), un den Amtmann Konrad Johann Eggers (2. Dezember 1813–21. Februar 1871) in Maanze boren. He hett eerst Ünnerricht bi Huuslehrers kregen un weer denn von Oostern 1865 bet Oostern 1870 op dat Lyzeum in Hannover. As 1870 de Düütsch-Franzöösche Krieg utbraken is, is he as Avantageur in dat Infanterie-Regiment Nr. 17 intreden. He weer von 28. Juli bet 12. Oktober 1870 Rekruut un hett in Berlin dat Fähnrichs-Examen maakt. Na dat Examen is he in’t Feld schickt worrn. He hett an’n 9. Januar 1871 den Rang von en Gefreeten kregen un an’n 7. Februar von en Portepee-Fähnrich. An’n 14. Juni 1871 is he in Breisach Seconde-Leutnant worrn un weer denn von’n 17. Juli 1871 bet 1. Oktober 1873 in Mühlhausen. He is an en akadeemschen Kursus in Kassel kummandeert worrn, weer denn in Neu-Breisach un von’n 23. März 1875 bet 13. März 1880 as Erzieher an dat Kadettenhuus in Plöön. Al to’n 23. August 1879 hebbt se em in dat Infanterie-Regiment Nr. 75
Carl Johann Wilhelm von Barton gen. von Stedman (* 7. September 1845 op Huus Besselich in Urbar; † 28. November 1901 in Bonn) weer en düütschen Offzeer in de Prüüßsche Armee. Barton is 1845 as Söhn von Agnes, borene Roth (18. Oktober 1808–22. Dezember 1883), un den Goodsbesitter Karl Barton (12. Juli 1804–13. Juni 1882) op Huus Besselich boren. De Vader is 1858 adelt worrn un hett denn den Naam von Barton annahmen. 1862 hett he den Naam von Barton gen. von Stedman annahmen. Barton hett Privatünnerricht kregen un weer op dat Gymnasium in Koblenz. In de Armee is he as Dreejohrig-Freewilligen bi dat 4. Garde-Grenadier-Regiment an’n 9. Januar 1862 intreden. He is an’n 15. September 1863 Portepee-Fähnrich worrn, an’n 22. Mai 1864 Seconde-Leutnant un an’n 15. September 1869 Adjutant von dat 1. Batalljoon. Von’n 20. Juli 1870 bet 21. Dezember 1874 weer he Regiments-Adjutant. An’n 12. Oktober 1870 is he Premier-Leutnant worrn un weer von’n 22. Dezember 1874 bet 13. April 1876 Adjutant von de 3. Garde-Infanterie-Brigaad. To’n 16. Dezember 1875 hett he den Rang von en Hauptmann kregen un is an’n 18. Mai 1876 Baas von de 10. Kumpanie worrn. An’n 15. November 1883 hett he de 1.
Wusterfreesch weer de freesche Dialekt, den de Lüüd fröher in dat Land Wusten twischen Bremerhoben un Cuxhoben snackt hebbt. Wusterfreesch weer blangen dat Harlinger Freesch un dat Wangerooger Freesch en Deel van de Werserfreeske Twill vun de Oostfreesche Spraak. Dat Werserfreesk harr de Besünnerheid, dat daar vull Vokalen in Tegensülven bleven bünd. In dat Wusterfreesch, wat de oostelke Dialekt was, gung dat so wied, dat de Stammvokaal van mennig Woorden swunnen is un bloot de Vokaal in Tegensülv over bliff. So wurr to'n Bispööl ollfreesk sunu ("Söhn") tu snuh. So wat gift dat in anner germaansk Spraken bold neet. De Fresen kemen in’t Middelöller na Wusten (1091 dat eerste Maal nöömt) un hebbt sik dor nedderlaten, nadem de Sassen, de hier vörher leven dein, aftogen weren. Siet dat 15. Johrhunnert hebbt de Lüüd de plattdüütsche un later ok de hoochdüütsche Spraak övernahmen. To Anfang dat 18. Johrhunnert weer dat denn meist ut mit dat Wusterfreesch. To Enn vun’t 17. Johrhunnert hebbt Schrievers twee Wöörlisten in Wusterfreesch opschreven. De een 1688 vun Pastoor L. Westing, de anner 1720 vun Witte. De Lüüd marken dor al, dat de Spraak kenen Bestand hebben will. In dat Wuster Platt hebben sük en paar freeske
Hammada oder Hamadah is de Naam for Wösten ut Fels un Steen, sunnerlich in de Sahara. Dat gifft veel mehr Fels- un Steenwösten, as Sandwösten. De Sahara besteiht to 70 % ut Hammada. In de Hammadas finnt sik keen Sand (Erg) oder Grand (Serir), man de is vull mit kantige Steensplitters, de wohrschienlich tostanne kamen sünd in de Pluvialtied. Bi düsse Wöstenaart is de Grund vull mit kantige Schutt- un Felsblöcke. De hefft sik hier ansammelt, as Felsen mit de Tied verwittert weern un dat fiene Material vun'n Wind wegweiht wurrn weer. Fohrtüge un Dromedare könnt man suur oder gor nich dör en Hammada dörkamen. De Unnergrund vun de Hammada unner de Steensplitters is Fels. Vundeswegen kann Water sunnerlich fix affleten. Dor is dat ok besunners gefährlich um, dör Wadis dör to trecken, de dör en Hammada dörlopen doot. In en Hammada warrt nich veel Water spiekert un wassen kann dor nich veel. De gröttste Hammada is de Hammada du Draa in de Westsahara; ok de Hammada al-Hamra in Süüdlibyen un en Deel vun de Syrsche Wösten ööstlich vun de Hauran-Region sünd Hammadas. Hans Murawski, Wilhelm Meyer: Geologisches Wörterbuch. 10. Uplage, ovrhen gahn un wat wieter maakt, 278, Enke Verlag,
Yaphet Frederick Kotto (* 15. November 1937 in New York City; † 15. März 2021 dicht bi Manila, Philippinen) weer en US-amerikaanschen Schauspeler. Yaphet Kotto sien Vadder stammt ut Kamerun. Bekannt worrn is he vör allen dör sien Hööftrull in den James-Bond-Film Live and Let Die (dt.: Leben und sterben lassen) vun 1973 and de Siet vun Roger Moore un Jane Seymour. Wieter hett he 1977 in de Feernsehreeg Roots mitspeelt un 1979 in den Science-Fiction-Film Alien. Twüschen 1993 un 1999 hett he en grote Rull in de Krimireeg Homicide speelt, de he in mehr as hunnert Folgen dorstellt hett. In de Tiet weer he mehrmnols för den Image Award vörslahn. Siet 1998 weer Kotto in drüdde Eh mit Tessie Sinahon verheiraat. Ut sien fröheren Ehn hett he fief Kinner. Kotto is för sien Filmdorstellen söss mol (Stand Juni 2016) för Filmpriesen vörslahn worrn, dorünner veer mol för sien Rull in de Krimireeg Homicide. 1977 weer he för den Primetime Emmy as Best Nevendorsteller in den Film Raid on Entebbe nomineert wesen. Wunnen hett he eerst een Pries. Dat weer 1969 de Bronze Wrangler för de Episood The Buffalo Soldiers ut de Feernsehreeg The High Chaparall. Yaphet Kotto in de
Heyerhöben (hoochdüütsch Heyerhöfen) is en lütten Oort in de Gemeen Beverst in’n Landkreis Cuxhoben, Neddersassen. De Oort liggt op de Geest an’n Dohrener Beek. De Naveröörd sünd Loh in’n Noorden, Wolljes in’n Noordoosten, Oosterndörp, Wehldörp, Beverst un Wachholt in’n Süüdoosten, Deelbrügg in’n Süden, Westerbeverst un Freeschluunbarg in’n Süüdwesten un Dohren un Heerst in’n Noordwesten. In de Franzosentied von 1810 bet 1814 hett de Oort to de Mairie Beverst in’n Kanton Beverst höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1851 to’n Bezirk von dat Arvgericht Beverst in de Huusvaagdie Oolluunbarg von dat Gericht Beverst tohöört, von 1851 bet 1859 to dat Amt Beverst un denn von 1859 bet 1885 to dat Amt Leh. Na 1885 weer dat in’n Kreis Geestmünn. 1932 is dat Deel von’n Kreis Wersermünn worrn un 1977 von’n Landkreis Cuxhoben. 1929 is de bet to de Tied egenstännige Gemeen Heyerhöben Deel von de Gemeen Wehldörp worrn. De Gemeen Wehldörp wedder is an’n 1. März 1974 mit de Gemeenreform in Neddersassen an de Gemeen Beverst (Samtgemeen Beverst) kamen. Gemeen un Samtgemeen sünd to’n 1. November 2011 oplööst worrn
De Familie von Brandt weer en Eddelfamilie. De Familie geiht trügg op Jacob Brandt, de to Anfang von dat 17. Johrhunnert Bedeenten an’n sweedschen Königshoff weer. He harr mit siene Fro Anna Salvius den Söhn Peter Brandt (1609–1648). Peter Brandt stünn ok in sweedschen Deensten un is 1632 na de sweedsche Armee in Düütschland schickt worrn. För siene Deensten hett he den Rang von en General-Kriegs-Kommissär kregen un is an’n 30. Januar 1646 in’n Adelsstand hoven worrn. He is in’n Besitt von de Göder Brook un Rüst kamen. Dat Good Brook keem ut’n Besitt von sien Swiegervader Johann Salvius. Peter sien Enkel Carl Gustav hett sik 1727 dor för insett, dat dat Good Brook in de Riddermatrikel von de Ridderschop von dat Hartogdom Bremen opnahmen warrt. Aver eerst na sien Dood is dat Good ünner sien Söhn Peter ok würklich Riddergood worrn. Peter harr aver keen Söhns un dorüm is dat Good över Peter siene Dochter Juliane Victoria an de Familie von Cronhelm övergahn. Aemilius Wilhelm von Brandt hett 1729 dat Good Braamst köfft, mit dat he bi de Ridderschop immatrikuleert worrn is. Dat Good hett siene Dochter Anna Margaretha arvt, över de dat an de Familie von Uckermann övergahn
Wulfsborg (hoochdüütsch Wulfsburg) is en lütten Oort in de Gemeen Oosterholt-Scharmbeek in’n Landkreis Oosterholt, Neddersassen. De Oort höört von öllers bi Olendamm mit bi. De Oort liggt in dat Düvelsmoor. Dat Water ut dat Rebeed flütt över de Beek af, de üm un bi 400 Meter in’n Oosten von Wulfsborg langsflütt. Ümto doot de Naturschuulrebeden Törfkanaal un Randmooren (in’n Noordoosten), Wischen un Weiden noordoosten dat Brede Water (in’n Oosten), Breed Water (in’n Süüdoosten), Pennigbütteler Moor (in’n Süüdwesten) un Wulfsbörger Moor (in’n Noordwesten) liggen. De Naveröörd sünd Neddersandhusen in’n Noorden, Düvelsmoor in’n Noordoosten, Weyerdelen, Oosterweed, Worpsweed un Weyermoor in’n Süüdoosten, Olenbrügg, Neenfeld, Neendamm un Pennigbüttel in’n Süüdwesten, Olendamm in’n Westen un Sandhusen in’n Noordwesten. In de Franzosentied von 1810 bet 1814 hett de Oort to de Mairie Oosterholt in’n Kanton Oosterholt höört. Dat Rebeed hett in disse Tied 1810 to dat Königriek Westfalen un von 1811 bet 1814 to dat Franzöösche Kaiserriek ünner Napoleon höört. De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en un grötteren Kreis Oosterholt tohoopgahn is. In dat 19. Johrhunnert hett de Oort to de Buurschop Olendamm mit
Walter Kohn (* 9. März 1923 in Wien; † 19. April 2016 in Santa Barbara, Kalifornien) weer en US-amerikaansch Physiker vun öösterrieksch Herkunft. 1998 wurr he för sien Entwicklung vun de Dichtefunktschonaltheorie, deren Grundlaag dat Hohenberg-Kohn-Theorem is, mit den Chemie-Nobelpries uttekent. Den Pries muss he sück aber mit John Anthony Pople deelen. Kohn is in Wien as Söhn vun jöödsch Öllern upwussen. He hett dat Akademisch Gymnasium in Wien besöcht. Sien Vader bedreev den vun Salomon Kohn grünndten Postkartenverlag Brüder Kohn. Wiels sien Öllern un völ Verwandte in’ Holocaust to Dood keemen, kunn he mit en Kinnertransport nah England un dornah nah Kanada emigreeren un weer ok up kanaadsch Siet in den Tweeten Weltkrieg Suldat. Kohn hett sien B.A. in Mathematik un Physik an de University of Toronto 1945 un een Johr later sien Master in anwend Mathematik maakt. To sien Lehrern tellen H. S. M. Coxeter, John Lighton Synge, Leopold Infeld un Richard Brauer. 1948 hett he sien Doktertitel an de Harvard University bi Julian Seymour Schwinger in theoretischer Physik maakt (Thema weer dat quantenmechanische Dreekörperproblem). He lehr van 1950 bit 1960 an de Carnegie Mellon University, denn bit 1979 an de University of California, San Diego. Af 1953